Дзу Гъумар Кашиф и къуэр
Къэбэрдей-Балъкъэр Республикэм и Суд Нэхъыщхьэм, КъБР-м и суд IэнатIэм я лэжьакIуэхэм гущIыхьэ ящыхъуащ КъБР-м и Суд Нэхъыщхьэм и судыщIэу щыта, щIыхь зыпылъ отставкэм щыIэ судыщIэ Дзу Гъумар Кашиф и къуэр и ныбжьыр илъэс 79-нэм иту 2016 гъэм дыгъэгъазэм и 22-м дунейм зэрехыжар.
Дзу Гъумар 1969 гъэм и щIышылэ мазэм щегъэжьауэ 1988 гъэм и жэпуэ-гъуэ мазэм нэсыху Шэджэм район прокуратурэм, Налшык къалэм и прокуратурэм я следователу щытащ икIи а IэнатIэхэр уголовнэ Iуэхухэр зэхэгъэкIынымкIэ щапхъэ игъэлъагъуэу ирихьэкIащ.
КъБАССР-м и Совет Нэхъыщхьэм и Президиумым и УказкIэ Дзу Гъумар 1988 гъэм и щэкIуэгъуэ мазэм КъБАССР-м и Суд Нэхъыщхьэм хахащ.
СудыщIэм и къулыкъум ар емызэшыжу, пэжыгъэ хэлъу, ерыщу бгъэдэтащ. И лэжьэкIэкIэ, цIыхугъэкIэ абы IэщIагъэлI ныбжьыщIэхэм щапхъэ яригъэлъагъурт, сыт и лъэныкъуэкIи ядэIэпыкъурт.
2000 гъэм и дыгъэгъазэ мазэм Дзу Гъумар «Лэжьыгъэм и ветеран» медалыр къратащ.
2000 гъэм накъыгъэм и 13-м ар щIыхь зыпылъ отставкэм кIуащ. Ауэ абы и ужькIи КъБР-м и Суд Нэхъыщхьэм пыщIауэ, щIэуэ законодательствэм халъхьэхэм щыгъуазэ зи- щIу, апхуэдэ зэхъуэкIыныгъэхэр къызэрыщыхъур IэнатIэм пэрытхэм яхуиIуатэу екIуэкIащ.
Дзу Гъумар судыщIэм и статус лъагэм хуэфащэу, хабзэм хуэлэжьэнымкIэ щапхъэу къекIуэкIащ.
Дзу Гъумар дэ куэдрэ фIыкIэ дигу илъынщ.
Къэбэрдей-Балъкъэр Республикэм и Суд Нэхъыщхьэр,
КъБР-м и суд IэнатIэм и лэжьакIуэхэр.
